
Ταχ.Κώδικας: 32 200
Τηλ: 2262 -3-50652
Εmail: dimosthivas@thiva.gr
Site: www.thiva.gr                                                                         Θήβα, 28/9/2026
ΔΕΛΤΙΟ ΤΥΠΟΥ
Προμήθεια ενός διαμορφωτή γαιών στο πλαίσιο της συγχρηματοδοτούμενης πράξης με τίτλο: «Προμήθεια εξοπλισμού πολιτικής προστασίας του Δήμου Θηβαίων» με κωδικό ΟΠΣ: 6018812 στο πλαίσιο του Προγράμματος «ΣΤΕΡΕΑ ΕΛΛΑΔΑ 2021-2027»

   Στις 24/9/2026 ο Δήμος Θηβαίων παρέλαβε ένα νέο μηχάνημα έργου διαμόρφωσης γαιών (grader), στο πλαίσιο της συγχρηματοδοτούμενης πράξης με τίτλο: «Προμήθεια εξοπλισμού πολιτικής προστασίας του Δήμου Θηβαίων» με κωδικό ΟΠΣ: 6018812 στο πλαίσιο του Προγράμματος «ΣΤΕΡΕΑ ΕΛΛΑΔΑ 2021-2027», συνολικού προϋπολογισμού 389.200,00 € εκ των οποίων από το Ευρωπαϊκό Ταμείο Περιφερειακής Ανάπτυξης (ΕΤΠΑ) θα χρηματοδοτηθεί το ποσό των 280.000,00 € και το υπολειπόμενο ποσό των 109.200,00 € θα χρηματοδοτηθεί από πόρους του Δήμου Θηβαίων.

   Αντικείμενο της εγκεκριμένης πράξης αποτελεί η προμήθεια εξοπλισμού πολιτικής προστασίας του Δήμου Θηβαίων η οποία έχει ως σκοπό την ενδυνάμωση των υποδομών της πολιτικής προστασίας του Δήμου Θηβαίων για την αντιμετώπιση της κλιματικής αλλαγής και πρόληψη και διαχείριση των κινδύνων που συνδέονται με το κλίμα. 

Αναμένεται το προσεχές χρονικό διάστημα και η προμήθεια ενός ημιφορτηγού 4Χ4 διπλής καμπίνας.
Σε σχετική του δήλωση ο Δήμαρχος Θηβαίων, κ. Αναστασίου τονίζει την αναγκαιότητα απόκτησης σύγχρονου εξοπλισμού για τον Δήμο Θηβαίων. Η παραλαβή ενός καινούριου προωθητή γαιών – μηχάνημα απαραίτητο για τη σημαντική ενίσχυση των δυνατοτήτων του Δήμου για άμεσες και αποτελεσματικές παρεμβάσεις, θα βελτιώσει την καθημερινότητα των δημοτών. 

